
Hierdie artikel handel oor die taal. Vir die etniese groep, sien Noorweërs. 


Noors ( norsk [nDtssk] of [nDjk]) maak deel uit van die 
Noord-Germaanse tak van die Indo-Europese taalfamilie 
en word deur sowat 4,7 miljoen mense as moedertaal 
gepraat, veral in Noorweë waar dit ook as ampstaal dien. 

Die Noorse taal is in vier taalvorme gestandaardiseer, 
waarvan twee amptelike status geniet: 

■ Bokmál ([bukmo: I], letterlik: Boektaal, geniet 
ampstaalstatus) 

■ Nynorsk ([nyinDrsk], letterlik: Nieu-Noors, geniet 
ampstaalstatus) 

■ Riksmál ([ri: ksmo: I], letterlik: Rykstaal, 'n baie 
behoudende variant van Bokmál wat nog sterk 
Deense invloede toon en geen amptelike status 
geniet nie) 

■ Hognorsk ([ho: gnorsk], letterlik: Hoog-Noors\ 'n 
baie behoudende variant van Nynorsk wat sterk 
op Ivar Aasen se oorspronklike standaardisering 
steun en geen amptelike status geniet nie) 

Bokmál/Riksmál, waarna in die omgangstaal dikwels 
onpresies as Norsk ("Noors") verwys word, word deur 
tussen 85 en 90 persent van die Noorse bevolking as 
skryftaal gebruik en het in taalkundige opsig aanvanklik 
geen selfstandige taal gevorm nie, maar was eerder 'n 
variant of dogtertaal van Deens wat eers geleidelik by die 
oorspronklike Noorse woordeskat, spelling en 
uitspraakgewoontes aangepas is. Riksmál is 'n nie- 
amptelike variant wat baie ooreenkomste met die 
gematigde Bokmál toon - dit staan in die tradisie van die 
Deens-Noorse literatuur en is minder aangepas by die 
oorspronklike Noorse dialekte. 

Nynorsk toon daarenteen meer ooreenkomste met die 
Wes-Skandinawiese tale Faroëes en Yslands as Bokmál, 
Deens en Sweeds. Nynorsk word deur tussen 10 en 15 
persent van die Noorse bevolking as skryftaal gebruik. 
Ten spyte van die voorsetsel Ny- ("Nieu-") is Nynorsk of 
Nieu-Noors die ouere van die twee amptelike Noorse 
taalvariante. 



Noors 

norsk 

Uitspraak: 

[noiísk] of [nojk] 

Gepraat in: 

Noorweë 

Gebied: 

Noord-Europa 

Totale sprekers: 

4,7 miljoenEil 

Rang: 

111 

Taalfamilie: 

Indo-Europees 

Germaans 


Noord-Germaans 


Wes-Skandinawies 


Noors 

Skrifstelsel: 

Latynse alfabet 

Amptelike status 

Amptelike taal 

i Nordiese Raad 

in: 

Noorweë 

Gereguleer 

Instituut van Noors 

deur: 

Taalkodes 

ISO 639-1: 

no 

ISO 639-2: 

nor 

ISO 639-3: 

nor (http://www.sil.Org/i 


so639-3/documentation.as 


p?id=nor) 




























HBgnorsk word net in baie klein kringe gebesig. 

Die twee variante Bokmál en Nynorsk bevat 'n groot 
aantal elemente wat ook in die Sweedse taal voorkom. 
Noorweërs, Dene en Swede kan mekaar in die algemeen 
goed verstaan. 

Bokmál 

Nynorsk 

noytral 

(neutral) 


Nota: Hierdie bladsy kan IFAfonetiese simbole in 
Unicode bevat. 


Taalgeskiedenis 


Chronologiese indeling 


Die huidige Skandinawiese tale Noors, Sweeds, Deens, Yslands en 
Faroëes het almal uit Oud-Nordies ontwikkel, 'n Noord-Germaanse 
taal of groep van dialekte wat sowel Oud-Noors asook Oud-Yslands 
ingesluit hetJ 2 ^ Taalkundiges gebruik gewoonlik 'n chronologie wat 
die ontwikkeling van Noors in drie fases verdeel: 

- Oud-Noors (700-1350), 

- Middel-Noors (1350-1525) en 
■ Moderne Noors (sedert 1525) 

Hierdie chronologiese indeling baseer in die algemeen op taalkundige 
kenmerke: Oud-Noors (Noors: Norront ) is nog 'n klassieke sintetiese 
taal met 'n meer ingewikkelde grammatika, terwyl die moderne 
Noorse taal al die analitiese karakter het wat in die Noorse dialekte 
reeds in die 16de eeu ontwikkel het, maar eers met die 
standaardisering van die Noorse skryftaalvariant Nynorsk omstreeks 
1850 ingang tot die kultuurtaal gevind het. Middel-Noors was 
daarenteen die taalvorm van 'n oorgangsfase wat deur sterk variasies 
asook groot invloede vanuit Deens gekenmerk was. 



Die uitbreiding van Oud-Noors en 
verwante tale omstreeks 900 n.C. 
Die Wes-Nordiese of Oud-Noorse 
taalgebied word in rooi getoon, Oos- 
Nordies in oranje, Oud-Goties in 
ligroos en ander Germaanse tale in 
groen 


en fluktuasies in sy geskrewe tekste, 


Die spreektaal was heel waarskynlik al voor 1300 aan taalkundige prosesse onderhewig wat sy latere 
analitiese struktuur bevorder het, alhoewel hierdie veranderings nie gelyktydig orals in Noorweë plaasgevind 
het nieJ 3 ^ Oud-Noors is as 'n skryftaal al vroeër en op 'n groter skaal gebruik as byvoorbeeld Oud-Deens of 















Oud-Sweeds - die eerste manuskripte het in die llde eeu ontstaan. 
Die oudste tekste wat bewaar gebly het dateer egter uit die 12de 


[3] 


eeu. 


Vanweë sy skryftaalfunksie is Oud-Noors - net soos byvoorbeeld 
moderne Engels - al in 'n vroeë stadium van sy ontwikkeling 
gestabiliseer, en hierdie behoudende taalvorm het die 
taalveranderinge wat in die spreektaal nog aan die gang was nie meer 
weerspieël nie. Hierdie skryftaalvorm is nogtans tot by die middel van 
die 14de eeu gebruik. 


thSs^SESsJSíf 

V>Crti'VTK> 

í» > «í r«rniH i» 
rvaVtt Kf l yw t imlwr 
Pli«0rtrTfW< lïof Woh* 

Wï \jr)nx%l x'pm v< w 

flrii trm 4 i 

C r- «piinfín **>»«> 

Mm m Wft »r» m »-* U» 
nï«iU» 
fï A* «Óa et«t >m MU nt 
"* * V r^o Wm knUf u. 

W e» ncc «n+iVk <m tlri riw 
aVWtAuwmy nTi 1 » 

| bT hp WUa j. ir 


Wv>V>ni 

'olOirai AWíMmit^b 
«**<>»* 

UT 4 ft(ïa»(M.tít«(#M«>n|n . 
KWMKflMilrRticfl 


» 1 




«Mu 
^iafavhno 

>V#v 

«M* •I11M** 

*HV». artte <aa«« 


I 


AdVMa 

bWiu<i«iW<p'<n<«M 


L 


Vanaf hierdie tydstip het die taal geleidelik tot Middel-Noors met sy 
impressionistiese skryfwyse ontwikkel. ^ Op hierdie stadium het die 
politieke gebeure as gevolg van Denemarke se oorheersing ook hul 
stempel op die Noorse taal begin afdruk. Kenmerkende Noorse 
skryfwyses het nog tot by die jaar 1525 voorgekom toe Deens die 
inheemse taal volledig begin vervang het. Toe Latyn as gevolg van 
die Lutherse Reformasie in 1536 sy rol as kerktaal kwytgeraak het, 
het Deens sy funksie oorgeneem. Die Deense Bybelvertaling van 
koning Christiaan III is ook in Noorweë ingevoer en eers in die 
moderne tyd in Noors vertaal. Slegs ou Noorse tekste wat die 
oorspronklike Noorse wette behandel en uit die 13de eeu dateer het, 
was in die periode ná 1536 nog in gebruik en is omtrent 1600 deur Deense tekste vervang. 

Kongspeilet (Oud-Noors: Konungs 
skuggsjá), 'n opvoedkundige Oud- 
Noorse teks wat omstreeks 1250 
ontstaan het 


Die Deense skryftaal 

Deens het tot by die tweede helfte van die 19de eeu as Noorweë se skryftaal gedien. Noorse dialekte het nog 
steeds die spreektaal oorheers, maar Deens het veral in welvarende stedelike kringe sy invloed laat geld en is 
onder meer in formele situasies gebruik. Die daaglikse taalgebruik is eweneens sterk deur Deens beïnvloed. 

Die taal van die Noorse hoërklas het ten opsigte van sy uitspraak grotendeels op die spelling baseer en het 
foneties by die Noord-Skandinawiese dialekte aangesluit, terwyl alle ander kenmerke aan Deens ontleen was. 
Vanweë sy uitspraak het hierdie variant meer ooreenkomste met die Deense spelling getoon as die gewone 
Deense spreektaal wat deur 'n sterk verskil tussen sy behoudende Middeleeuse spelling en sy moderne 
uitspraak gekenmerk word.® 

Die taalsituasie het ook ná die afskeiding van Noorweë in 1814 nie verander nie, alhoewel dit in 'n 
toenemende mate as onbevredigend ervaar is. Net soos ander dele van Europa het ook Skandinawië in hierdie 
periode onder die indruk van die Romantiese beweging gestaan wat onder meer die nou verbintenis tussen 'n 
volk en sy taal beklemtoon het. Die manier waarop Noorweë sy taalkundige selfstandigheid sou kon herstel is 
in die tydperk tussen 1830 en 1860 openbare debatte bespreek. 


Taalkundige selfstandigheid: Ivar Aasen en Knud Knudsen 

Die taalkundige outodidak Ivar Aasen (1813-1896) het in die 1840's meer as vier jaar lank in Suid-Noorweë 
rondgereis om navorsing oor die plaaslike dialekte te doen. Die vergelykende studie, wat Aasen vervolgens 
gepubliseer het, het die basis van die Noorse dialektologie geword. Aasen het gebruik gemaak van metodes 
wat deur internasionaal bekende taalkundiges soos Rasmus Rask en Jacob Grimm ontwikkel is en 'n moderne 
skryftaalvariant van Noors ontwikkel wat op sy bevindinge in Suid-Noorweë berus het. Sy grammatika 
(1864) en sy woordeboek (1873) het die basis van Nynorsk, een van die huidige twee amptelike Noorse 
standaardskryftale. gewordJ 3 * 













Die tweede metode wat ingespan is om 'n Noorse standaardskryftaal te 
ontwikkel was minder opspraakwekkend, maar nogtans omstrede en het die 
gebruik van die Deense skryftaal behels wat volgens die taalnorme van die 
stedelike hoërklas aan Noorse uitspraakgewoontes aangepas en met 
inheemse woorde verryk is. Hierdie metode is nou verbind met sy bekendste 
aanhanger in die 19de eeu, die onderwyser Knud Knudsen (1812-1895). 
Die skryftaalvariant, wat sodoende geskep is, is deur Knudsen en sy 
aanhangers Dansk-Norsk of Deens-Noors genoem en het die basis van die 
moderne Bokmál gevorm, die tweede amptelike skryftaalvariant van Noors. 

Die Noorse taalstryd, wat nou ontwikkel het, was aanvanklik 'n wedstryd 
tussen die praktiese toepassings van die twee metodes en die taalvariante 
wat hieruit voortgespruit het. Die stryd het omstreeks 1880 gepaardgaande 
met die algemene politieke debat oor 'n parlementêre stelsel en die unie met 
Swede begin versterk. Die taalkundige vraagstuk is sodoende ook in 'n 
politieke lig beskou. 



Ivar Aasen (1813-1896) 


Nynorsk en Bokmál 

Nynorsk het ná die invoering van 'n parlementêre stelsel veral in landelike gebiede gewild geraak, en die 
nuwe radikale parlement het in 1885 aan Nynorsk dieselfde status toegeken wat Deens reeds geniet het. Met 
die uitbreiding van die elementêre onderwys kon leerders vanaf 1892 Nynorsk as hulle onderwystaal kies. Tot 
by die jaar 1920 is Nynorsk in die meeste gebiede van Wes-Noorweë asook die valleie in die binneland, in 
groot dele van Trondelag en ander streke as onderwystaal ingevoer. ín Wes-Noorweë en die binnelandse 
valleie het Nynorsk vandag nog steeds die meeste aanhangers, terwyl dit in ander gebiede geleidelik deur 
Bokmál verdring wordJ J) 

Die groot stede en dorpe het net soos die digbevolkte suidooste van die land die voorkeur aan Bokmál gegee 
wat met twee spellinghervormings in die jare 1907 en 1917 beter by die Noorse spreektaal aangepas is. 
Bokmál is sedertdien sowel in Noorweë asook in Denemarke steeds as 'n selfstandige taal beskou. In 1919 het 
die eerste boek verskyn wat van Deens na Noors vertaal is. 


Debatte oor versmelting: Samnorsk 

Ondanks die snelle uitbreiding van Nynorsk het 'n meerderheid steeds die voorkeur aan Bokmál as skryftaal 
gegee. Die taalstryd het die destydse politieke lewe in Noorweë oorheers, en daar is gevolglik pogings 
onderneem om die twee taalgroepe met mekaar te versoen. Aangesien die taalkundige verskille tussen die 
twee skryftaalvariante nie onoorbrugbaar groot gelyk het nie, het die idee om die twee variante in 'n enkele 
gemeenskaplike Noorse taal (Noors: Samnorsk ) te versmelt geleidelik gestalte gekry. 

Die eerste voorstelle in hierdie verband is al in die 1880's gemaak, maar het eers ná die eeuwisseling in 1900 
meer aandag gekry. Die grootste destydse party, die liberaal-radikale Venstre, het net soos die latere 
Werkersparty (Noors: Det Norske Arbeiderparti) sy steun aan hierdie voorneme verleen. In taalkundige opsig 
het die dialekte in die digbevolkte gebiede van die land baie grondliggende ooreenkomste met albei 
skryftaalvariante getoon sodat hulle as die basis vir 'n versmelting sou kon dien. Nadat enkele jare lank 
debatte oor die saak gevoer is, is in die jare 1917 en 1938 ambisieuse spellinghervormings ingestel wat op 'n 
versmelting van Nynorsk en Bokmál gemik was. 

Nogtans het hierdie beleid ná die Tweede Wêreldoorlog 'n teenreaksie van Bokmál-aanhangers se kant af 
uitgelok. In die 1950 en vroeë 1960's het die stryd oor 'n gemeenskaplike skryftaal dus weer opgevlam, terwyl 
baie distrikte Nynorsk as 'n onderwystaal laat vaar het. Net in sy Wes-Noorse hartland het Nynorsk sy sterk 
posisie steeds gehandhaaf. 


Terwyl die twee taalvariante ten opsigte van styl en idiome nader aan mekaar beweeg het, is die beleid van 
versmelting in die 1960's vir goed of tenminste voorlopig laat vaar, alhoewel in Bokmál in 1981 nog 'n 
spellinghervorming deurgevoer is. Sowel Bokmál asook Nynorsk behels vandag verskeie tradisionele en 
radikale variante waardeur hulle sowel ooreenkomste met mekaar asook met die mees algemene dialekvorme 
toonX 3 ! 

Die huidige situasie 

Vandag gebruik meer as 95 persent van die Noorse bevolking een van die Noorse taalvariante as hulle 
huistaal, waarby hulle dikwels 'n dialek as spreektaal praat en een van die twee skryftalvariante vir hul 
skryfwerk gebruik. Die Sámi in Lapland vorm die grootste nie-Noorse etniese minderheid. 

Alhoewel daar geen sensus ten opsigte van die verspreiding van Bokmál en Nynorsk geneem is nie, leer 15 
persent van leerders in Noorweë Nynorsk as hulle eerste skryftaal, terwyl die res Bokmál leer. Aangesien die 
meeste stedelike gebiede deur Bokmál oorheers word, skakel baie gebruikers van Nynorsk na Bokmál oor 
sodra hulle in hul latere lewe na 'n stedelike Bokmál-omgewing verhuis, en die persentasie aktiewe Nynorsk- 
gebruikers kan dus laer wees as 15 persentJ 3 ^ 

Die aantal Nynorsk-gebruikers het in die 1940's nog sowat 30 persent beloop en eers later geleidelik begin 
afneem sodat daar moontlik 'n groter persentasie Nynorsk-gebruikers in die ouer ouderdomsgroepe is. Na 'n 
realistiese beraming beloop die persentasie Nynorsk-gebruikers tussen 10 en 12 persent of naastenby 'n half 
miljoen mense. 

Die Noorse dialekte word gewoonlik in vyf hoofgroepe verdeel: Wes-Noors, Sentraal-Noors (wat die 
binnelandse valleie behels), Oos-Noors, Tronder- (of Trondelag-)Noors, en Noord-Noors. Nynorsk is 
tradisioneel nou verwant aan die dialekte van Wes- en Sentraal-Noorweë, maar het danksy die 
spellinghervormings nader aan die ander drie groepe beweeg. Bokmál is 'n soort kompromis tussen die 
oorspronklike Deense spreektaal van die hoërklas en die suidoostelike dialekte. 

Die Noorse dialekte geniet in Noorweë 'n hoër status as in ander Skandinawiese lande en word in die meeste 
taalkontekste vrylik gebruikJ 3 ' 

Verwysings 

1. "Ethnologue: Languages of the World, Seventeenth edition, Norwegian" (http://www.ethnologue. 

com/language/nor) (in Engels). Ethnologue. Geargiveer (https://web.archive.org/web/201912141 
65326/https://www.ethnologue.com/language/nor) vanaf die oorspronklike op 14 Desember 
2019. Besoek op 31 Maart 2016. 

2. Vikor, Lars S.: The Nordic languages. Their Status and Interrelations. Oslo: Novus Press 2001. 
Nordic Language Council. ISBN 82-7099-336-0. 'n Uittreksel is aanlyn beskikbaar: Sprákrádet- 
Die Noorse taal (http://www.sprakrad.no/English_and_other_languages/English/Norwegian/) 

3. Sprákrádet - Die Noorse taal (http://www.sprakrad.no/English_and_other_languages/English/No 

rwegian/) 

Eksterne skakels 


■ (i) Wikimedia Commons het meer media in die kategorie Noors. 

■ ® Wikiwoordeboek het 'n inskrywing vir Noors . 


Indo-Europese tale: Kentum-tale: Germaanse tale 
Noord-Germaanse tale: 



















Deens | Faroëes | Noors (Bokmái, Nynorsk) | Sweeds | Yslands 

Wes-Germaanse tale: 

Afrikaans | Duits | Engels | Fries (Noord-Fries, Oos-Fries/Saterfries, Wes-Fries) | Jiddisj | Limburgs | Luxemburgs | 
Nederduits | Nederlands (Oos-viaams , wes-viaams) | Nedersaksies ( Wes-veiuws) | Skots 

Oos-Germaanse tale: 

Boergondies (t) | Goties (t) | Vandaals (t) 


BNF: cbll9797174 (https://catalogue.bnf.fr/ark:/12148/cbll9797174) (data) (https://data.bnft 
r/ark:/12148/cb!19797174) ■ GND : 4120291-0 (https://d-nb.info/gnd/4120291-0) ■ LCCN : 
sh85092722 (https://id.loc.gov/authorities/subjects/sh85092722) ■ NDL : 00568691 ( https://id.n 
dl.go.jp/auth/ndlna/00568691) 


Ontsluit van "https://af.wikipedia.Org/w/index. php?title=Noors&oldid=2211783" 


Die bladsy is laas op 20 Junie 2020 om 20:46 bygewerk. 

Die teks is beskikbaar onder die lisensie Creative Commons Erken ning -lnsgelyks Deel. Aanvullende voorwaardes kan 
moontlik ook van toepassing wees. Sien die Algemene Voorwaardes vir meer inligting. 


































